Andrologija
Andrologija (gr. ἀνήρ – vyras + λόγος – mokslas) – medicinos šaka, tirianti vyro lytinių organų anatomiją, fiziologiją, ligų diagnostiką, gydymą ir profilaktiką. Patalogija nagrinėja urologines ir kt. problemas. Be kita ko, tiria vyro reprodukcinę sistemą. Moterų problemas nagrinėja ginekologija. Kaip atskira specialybė, andrologija registruota ne visose pasaulio šalyse. Šioje srityje neretai dirba endokrinologai, urologai, dermatovenerologai ar kitų specialybių medikai.